Գանձերի կղզին (ֆիլմ, 1937)

«Գանձերի կղզին» (ռուս.՝ «Остров сокровищ»), խորհրդային ռեժիսոր Վլադիմիր Վայնշտոկի կինոֆիլմը, որը նկարահանվել է Ռ. Սթիվենսոնի համանուն վեպի մոտիվներով։ Ֆիլմը երկու անգամ (1960 և 1983 թվականներին) վերականգնվել է՝ խմբագրվել և վերահնչյունավորվել։


== Սյուժե ==
Ֆիլմը 1930-ական թվականների խորհրդային կինոարվեստի վառ նմուշ է, որը ստեղծվել է «համաշխարհային հեղափոխության» և «դասական պայքարի» գաղափարների ազդեցության ներքո։ Ֆիլմի իրադարձությունների մեկնաբանությունը արմատապես տարբերվում է «Գանձերի կղզի» գրքում շարադրված կանոնական տարբերակից. ֆիլմի հերոսները փորձում են գանձ գտնել՝ ֆինանսավորելու համար իռլանդական հակաբրիտանական ապստամբությունը։ Ֆիլմի հեղինակների մոտեցումը գրական սկզբնաղբյուրին բանավեճի տեղիք է տվել մամուլի էջերում և կինեմատոգրաֆիայի ու Կենտկոմի ղեկավար աշխատողների նամակագրության մեջ։
XVIII դարի վերջ. Իռլանդացի ապստամբներին գումար է պետք զենք գնելու համար։ Ջեննին՝ գյուղական հյուրանոցի տիրուհու դուստրը և բժիշկ Լայվեսին՝ դավադիրների առաջնորդներից մեկը, ծովահեն Բիլլի Բոնսի թղթերի մեջ գտնում են Գանձերի կղզու քարտեզը։ Լայվեսին և կապիտան Սմոլլետն ընկերների հետ ներգրավում են վաշխառու Տրելոնիին, որ նրա գումարով նախապատրաստեն նավը։ Հարուստի կողմից ձեռք բերված «Էսպանյոլի» անձնակազմի շատ նավաստիներ, ինչպես պարզվում է, ծովահեններ են։ Ջեննին, որը գաղտնի սիրահարված է Լայվեսիին, տղայի հագուստ է հագնում և Ջիմի անվան տակ որպես յունգա աշխատանքի է ընդունվում նավում։
Գանձերի որոնման ժամանակ  նողկալի Տրելլոնին անցնում է ծովահենների կողմը։ Հաղթահարելով մի շարք վտանգավոր արկածներ՝ բժիշկ Լայվեսին, Ջեննին (որը էլի աղջկա կերպար է ստացել) և նրանց ընկերները գտնում են գանձը։ Այդ ժամանակ Ջեննին գերի է ընկնում ծովահենների մոտ։ Նրան պահում են «Էսպանյոլում»  Իսրայել Հենդսի և Ջորջ Մերիի հսկողության ներքո։ Ծովահենները կռվում են դանակներով, Հենդսն սպանում Մերրիին և հարձակվում Ջեննիի վրա, բայց վերջին պահին սպանվում է բժիշկ Լայվեսի գնդակից։ Հերոսները ձերբակալում են բոցման Ջոն Սիլվերին, սակայն նա դիմադրություն է ցույց տալիս և մահանում կապիտան Սմոլետի հետ մենամարտում։ Ապստամբները ծովահեններին թողնում են անմարդաբնակ կղզում, իսկ իրենք վերադառնում են Իռլանդիա՝ տանելով գանձերը՝ զենք ու զինամթերք ձեռք բերելու և ապստամբությունը շարունակելու համար։


== Դերերում ==
Կլավդիա Պուգաչովա – Ջեննի Հոկինս («յունգա Ջիմ»)
Օսիպ Աբդուլով – ծովահեն Ջոն Սիլվեր, «Էսպանյոլի» բոցման
Միխայիլ Կլիմով – վաշխառուն Տրելլոնի 
Նիկոլայ Չերկասով – ծովահեն Բիլլի Բոնս
Միխայիլ Ցարև – դոկտոր Լայվեսի
Անատոլի Բիկով – կապիտան Սմոլետ
Նիկոլայ Միչուրին – ծովահեն Իզրայել Գենդս
Իոնա Բիյ-Բրոդսկի – ծովահեն Ջորջ Մերրի (տիտրերում՝ Ի. Բրոդսկի)
Վլադիմիր Երշով – ապստամբների հրամանատար
Վ. Յակուշենկո – ծովահեն Դիկ
Լեոնիդ Մեշչերին – ծովահեն Անդերսոն
Պյոտր Գալաջև – Բեն Գան / հյուրանոցի տերը
Անաստասիա Լևշինա – տիկին Հոկինս, Ջենիի մայրը
Սերգեյ Մարտինսոն – Բլեդլի
Օսման Աբդուրախմանով – մեծ ծովահեն


== Նկարահանող Խումբ ==
Սցենարի հեղինակներ՝ Օլեգ Լեոնիդով, Վլադիմիր Վայնշտոկ
Բեմադրող ռեժիսոր՝ Վլադիմիր Վայնշտոկ
Գլխավոր օպերատոր՝ Միխայիլ Կիրիլով
Նկարիչներ՝ Յա․ Ռիվոշ, Ս. Կոզլովսկի
Կոմպոզիտոր՝ Նիկիտա Բոգոսլովսկի
Երգերի հեղինակ՝ Վասիլի Լեբեդև-Կումաչ


== Ծանոթագրություններ ==


== Գրականություն ==
Evgeny Dobrenko & Marina Balina. The Cambridge Companion to Twentieth-Century Russian Literature. Cambridge University Press, 2011.


== Արտաքին հղումներ ==
Остров сокровищ на YouTube (Полный фильм)
Остров сокровищ (1937) на портале «Кино-театр.ру»